
Előzetes Hatásvizsgálat
Balatonfüred Város Önkormányzata Képviselő-testületének

....../2014. (XI. ….  .) önkormányzati rendeletéhez

AZ EGYES HELYI ADÓKRÓL SZÓLÓ 54/2012. (XI.30.) ÖNKORMÁNYZATI RENDELET MÓDOSÍTÁSÁRÓL
A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője előzetes hatásvizsgálat elvégzésével felméri a szabályozás várható következményeit.

A rendelet-tervezet várható hatásai a következők:
· Társadalmi hatás: A rendelet-tervezetben a helyi adómértékek, kedvezmények, mentességi kritériumok módosíthatók. Következtükben a társadalom (magánszemélyek, vállalkozások) terhei nőnek, csökken a lakosságnál és vállalkozásoknál maradó jövedelem.
· Gazdasági hatás: A helyi adók az önkormányzat kiemelkedő fontosságú bevételei, melyek jelentős mértékben hozzájárulnak kiadásai finanszírozásához. Az adómérték emeléssel növekszik az önkormányzat bevétele, melynek következtében tágabb teret biztosít működési és fejlesztési kiadásainak finanszírozására.
· Költségvetési hatás: Az adómérték emeléssel az önkormányzat költségvetése bevételi oldalról több forráshoz jut, és ennek következtében feladatait magasabb színvonalon láthatja el.
· A rendeletnek közvetlen környezeti hatása nincs.  
· A rendeletnek közvetlen egészségi hatása nincs.
· Adminisztratív terheket befolyásoló hatás: A rendelet megalkotása az adminisztratív terheket figyelembe véve új, többlet feladatokat ró a végrehajtásában részt vevő személyi állományra.
· A jogszabály megalkotásának szükségessége: A rendelet módosítás a Veszprém Megyei Kormányhivatal Törvényességi Felügyeleti Főosztályának törvényességi felhívásának eleget téve szükségszerű. Az adómérték emelés lehetősége a Képviselő-testület döntésének a hatásköre.
· A jogalkotás elmaradásának következményei: A rendelet módosítás elmaradása törvényességi felügyeleti eljárást vonhat maga után.
· A jogszabály alkalmazásához szükséges személyi, szervezeti, tárgyi és pénzügyi feltételek: A rendelet a meglévő személyi, tárgyi feltételekkel alkalmazható. Kis mértékben megnöveli az alkalmazásához szükséges pénzügyi forrásokat, azonban annak hatása csekély.
Balatonfüred, 2014. november 20.

Polgármester
1
Polgármesteri Hivatal 8230. Balatonfüred Szent István tér 1.       Levélcím: 8230 Balatonfüred, Pf: 266.

K:\ANCSA\2014. TESTÜLETI ANYAGOK\11.27. rendkívüli testületi\Előterjesztések\Előzetes Hatásvizsgálat adórendelet módosításához 2014.doc
Kérjük, hogy válaszukban hivatkozzanak az ügyiratszámunkra!


